אקספנג

שיאופנג מוטורס (בסינית: 小鹏汽车; בפין-יין: Xiǎopéng qìchē, במערב במיתוג Xpeng), או XMotors.ai, היא יצרנית רכב חשמלי חכם מסין. שיאופנג מוטורס, המוכרת בעולם תחת המותג XPENG ובישראל בשם אקספנג, מתמחה בפיתוח, ייצור ושיווק של רכבים חשמליים המצוידים בטכנולוגיות נהיגה אוטונומית ובמערכות תוכנה מתקדמות. החברה נסחרת בבורסות ניו יורק והונג קונג ומפעילה משרדים בסין, ארצות הברית ואירופה.

 היסטוריה
ממוזער| אולם תצוגה של XPeng בשנג'ן, גואנגדונג
ממוזער| אולם תצוגה של אקספנג במרכז הקניות Taikoo Li Sanlitun בבייג'ינג, סין
החברה נוסדה באוגוסט 2014 על ידי צוות של מהנדסים ובכירים לשעבר מתעשיית הרכב וההייטק הסינית, בהם שיאו הנג (Xia Heng) והה טאו (He Tao), - לשעבר בכירים בקבוצת GAC המתמחים בטכנולוגיות רכב ומחקר ופיתוח וכן חה שיאופנג מייסד UCWeb ומנכ"ל עליבאבא לשעבר, שהפך ליו"ר החברה ולשמה המסחרי של המותג, וליי ג'ון, מייסד שיאומי. בין המשקיעים המוקדמים ניתן למנות את עליבאבא, פוקסקון, IDG קפיטלו לאי ג'ון - מייסד שיאומי, שבשלב מאוחר יותר הפכה למשקיעה אסטרטגית.

בספטמבר 2018, קיבלה חברת הבת האמריקאית XMotors.ai אישור ממחלקת הרכב של קליפורניה (DMV) לבחון רכבים אוטונומיים. האישור נשלל בפברואר 2020 בשל אי הגשת דוח תקלות, אך הונפק מחדש במרץ אותה שנה.

בנובמבר 2018 החלה החברה בייצור הדגם הראשון שלה - רכב הפנאי החשמלי G3, שהושק רשמית בדצמבר 2018 בתערוכת האלקטרוניקה הצרכנית בלאס וגאס.

באפריל 2019 הציגה החברה את הדגם השני - מכונית הסדאן החשמלית אקספנג P7 - בתערוכת הרכב של שנגחאי 2019 והחלה במסירות ביוני 2020.

במאי 2019 השיקה החברה שירות תחבורה שיתופית בעיר גואנגג'ואו, באמצעות צי רכבים מתוצרתה.

בנובמבר 2019 גייסה החברה 400 מיליון דולר נוספים, כששיאומי מצטרפת כמשקיעה אסטרטגית. ביולי 2020 גייסה 500 מיליון דולר נוספים מקרנות בינלאומיות,. ובאוגוסט של אותה שנה גייסה 400 מיליון דולר נוספים מעליבאבא, רשות ההשקעות של קטר וקרן ההשקעות הריבונית של אבו דאבי, מובאדלה . ב-27 באוגוסט 2020, גייסה אקספנג 1.5 מיליארד דולר באמצעות הנפקה ראשונה בבורסת ניו יורק, והצליחה לגייס 1.5 מיליארד דולר - כשמנייתה זינקה ביותר מ-40% ביום המסחר הראשון. במרץ 2021 גייסה החברה 76.9 מיליון דולר נוספים מקרן ההשקעות של מחוז גואנגדונג. במאי אותה שנה החזיק חה שיאופנג בכ-23% ממניות החברה, ועליבאבא ב-12%.

ברבעון השלישי של 2021 נרשמה צמיחה של יותר מ-500% בהכנסות החברה ביחס לשנה הקודמת, תוך הגדלה של צוות המו"פ בכ-30%.

באוגוסט 2021 החלה אקספנג לייצא את דגם הדגל שלה - הסדאן P7 - לנורווגיה. ובספטמבר השיקה את דגם ה-P5, שהפך לרכב הייצור הראשון בעולם המצויד בחיישני לידאר כחלק ממערכת סיוע מתקדם לנהג (ADAS).

באוקטובר הודיעה החברה-הבת HT Aero על גיוס של 500 מיליון דולר ועל פיתוח אבטיפוס למכונית מעופפת עם השקה מתוכננת בשנת 2024.

באפריל 2023 הציגה אקספנג את דגם ה-G6 בתערוכת הרכב של שנגחאי.

ביוני 2023 הודיעה על שיתוף פעולה עם ACCESS Europe בתחום מערכות המידע והבידור לרכב.

בחודש יולי הודיעה קבוצת פולקסווגן על השקעה של 700 מיליון דולר באקספנג בתמורה ל-4.99% ממניות החברה, ועל פיתוח משותף של שני דגמי רכב חשמליים למותג פולקסווגן לשוק הסיני.

באוגוסט 2023 הכריזה החברה על רכישת חטיבת טכנולוגיות הנהיגה האוטונומית של DiDi הסינית, בעסקה בהיקף של כ-744 מיליון דולר במניות.

בפברואר 2024 חתמה אקספנג עם קבוצת פולקסווגן על הסכם שיתוף פעולה טכנולוגי לפיתוח פלטפורמות תוכנה ורכב, במטרה לקצר את מחזורי הפיתוח ביותר מ-30%. .

באפריל 2024 הוסכם גם על פיתוח משותף של ארכיטקטורת חשמל ואלקטרוניקה מתקדמת, שתשולב בפלטפורמת CMP החדשה של פולקסווגן המיועדת לשוק הסיני, עם תחילת ייצור המוני ב-2026.

בינואר 2025 הודיעה אקספנג על שיתוף פעולה אסטרטגי נוסף עם פולקסווגן סין ו-BP Pulse להקמת רשתות טעינה הדדיות בסין, ; כולל תוכנית להקמת תחנת טעינה מהירה ממותגת משותפת.

במרץ 2025 הכריז היו"ר חה שיאופנג כי הרכב המעופף ההמוני הראשון של החברה צפוי להיכנס לייצור סדרתי כבר בשנת 2026.

טכנולוגיות נהיגה אוטונומית (XPILOT)
אקספנג מפתחת מערכות נהיגה חכמה מתקדמות, ובראשן מערכת XNGP – ראשי תיבות של Xpeng Navigation Guided Pilot. מערכת זו משלבת נתונים ממצלמות, חיישנים ולעיתים גם LiDAR, ומאפשרת לנהג ליהנות מיכולת נהיגה אוטונומית חלקית או מלאה, בהתאם לתנאי הדרך.

החברה רואה בפיתוחים הטכנולוגיים נדבך מרכזי באסטרטגיית הצמיחה שלה, ומשקיעה בפיתוח עצמאי של מערכות תוכנה, ממשקי משתמש, ובינה מלאכותית ייעודית לרכב. כלי הרכב של XPENG מצוידים במערכות הפעלה ייעודיות, חיבור לאפליקציות שליטה, שליטה קולית (גם בשפה העברית בדגמים הנמכרים בישראל) ועדכוני תוכנה דרך האוויר (OTA).

בשנת 2018 קיבלה אקספנג רישיון לביצוע ניסויים ברכבים אוטונומיים בקליפורניה. הרישיון נשלל בפברואר 2020 עקב אי-הגשת דוחות תקופתיים, אך חודש מחדש במרץ אותה שנה.

דגמי רכבים
תמונהדגםהוצג לראשונהדור נוכחיתיאורסדאןframeless|180x180pxמונהM032024ראשוןסדאן קומפקטיframeless|180x180pxP72020שניסדאן בינוני180pxP7+2024ראשוןסדאןקרוסאובר frameless|180x180pxG62023שניקרוסאובר קופה בינוני טווח נסיעה של עד 570 ק״מframeless|180x180pxG72025ראשוןקרוסאובר קופה בינוני  טווח נסיעה של עד 576 ק״מframeless|180x180pxG92021ראשוןקרוסאובר בינוני  5 או 7 מקומות  טווח נסיעה של עד 570 ק״ממיניוואןframeless|180x180pxX92023ראשוןמיניוואן גדול  טווח נסיעה של עד 700 ק״מ

 דגמים שיוצרו בעבר 
תמונהדגםהתחלת ייצורדור נוכחיתיאורסדאןframeless|180x180pxP52021–2024ראשוןסדאן קומפקטית  טווח נסיעה של עד 465 ק״מקרוסאובר frameless|180x180pxG32018–2023ראשוןקרוסאובר קומפקטי

בישראל
בשנת 2023 החלה אקספנג את פעילותה בישראל באמצעות חברת "פריסבי", חטיבת הצרכנות של קבוצת קרסו מוטורס.

המשלוח הראשון לישראל כלל 750 כלי רכב מדגמי P7 ו־G9.

בשנת 2024 הושק בישראל דגם ה־G6, רכב פנאי־שטח בעיצוב קופה. בשנת 2025 זכה הדגם בתואר "אוטו השנה" מטעם מגזין הרכב הישראלי "אוטו".

לאקספנג מספר אולמות תצוגה ברחבי ישראל: בראשון לציון, בהרצליה, בקריית אתא ובנוף הגליל.

 מחלוקות, ביקורות והכרה 
אקספנג זכתה לביקורות חיוביות בתקשורת הרכב בישראל ובעולם. דגמי G6 ו-P7 זוכים לשבחים על עיצובם, טווח הנסיעה, איכות הביצועים והתמורה למחיר. 

בחודש מרץ 2019, טסלה תבעה את צאו גואנג'י, עובד טסלה לשעבר, על גניבת קוד המקור של הטייס האוטומטי שלה והבאתם לאקספנג. צאו הכחיש טענות בגין גניבת קניין רוחני, אך הודה שהעלה את קוד המקור של טסלה לחשבון ה-iCloud שלו לפני שעזב את טסלה בזמן שהוא עדיין עבד בטסלה. בתגובה להאשמותיה של טסלה, פתחה אקספנג בחקירה פנימית ואמרה כי "לא הייתה מודעת להתנהגות בלתי הולמת של מר צאו". באפריל 2020 הגישה טסלה תביעות חדשות בנושא.

 גלריה 

 קישורים חיצוניים 


 https://heyxpeng.co.il/

 הערות שוליים 

קטגוריה:חברות הנסחרות בבורסה לניירות ערך בניו יורק
קטגוריה:מותגי רכב
קטגוריה:כלי רכב המיוצרים בסין
קטגוריה:יצרני סוללות
קטגוריה:יצרני מכוניות חשמליות